Dauphine ble markedsført i 1956 som erstatning og etterfølger av fabrikkens vellykkede Renault 4CV. I likhet med 4CV, hadde Dauphine selvbærende karosseri og hekkmotor. Den var tyngre og 30 cm. lengre enn sin forgjenger, men hadde samme motor. Dog ble det bygget en versjon hvor motorens effekt ble økt fra 19 hk til 32 hk. Dauphine var kjent for å være en «treg» bil. Fabrikken hadde opprinnelig bestemt seg for navnet «Corvette», men landet på Dauphine for ikke å forveksles med den nylig lanserte Chevrolet Corvette.